**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.10.2022, ora 08.00 – 23.10.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 23.10.2022, ora 07.00**

**RÂURI**

**Debitele au fost în general staționare,** exceptând râurile din bazinele hidrografice: Crișuri, Bega, Timiș și bazinul inferior al Mureşului unde au fost scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Bârzava, cursul Someșului, bazinul superior și mijlociu al Jiului, bazinele superioare ale Someșului, Crișurilor, Mureșului, Târnavelor, cursul superior al Trotușului, cursul superior și mijlociu al Bistriței, pe unii afluenți din bazinele superioare ale Argeșului şi Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare,** exceptând cursurile mijlocii și inferioare ale Crişurilor Mureșului, Timişului şi Begăi unde vor fi în scădere.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 22.10.2022 – 23.10.2022 **a fost în scădere, având valoarea de 2700 m3/s**, sub media multianuală a lunii **octombrie (3850 mc/s).**

În aval de Porțile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (2700 m3/s).**

În aval de Porțile de Fier debitele vor fi în scădere.

**2.** **Situația meteorologică în intervalul 22.10.2022, ora 09.00 – 23.10.2022, ora 06.00**

**ÎN ŢARĂ**

**Valorile termice diurne au crescut** față de ziua precedentă în toate regiunile, astfel că vremea a devenit caldă pentru această dată în mare parte din țară, chiar deosebit de caldă local în vest, centru și nord-est, unde abaterile față de normele climatologice au fost cu 5 până la 9 grade. Excepție a făcut sud-estul unde regimul termic a fost apropiat de cel normal. Cerul a prezentat înnorări temporare și spre seară, dar mai ales noaptea a plouat și sub formă de aversă, în Maramureș, Crișana, local în Banat, Transilvania și Moldova și izolat în Oltenia și Dobrogea. Cantitățile de apă au depășit 15...20 l/mp în Munții Apuseni și în nordul Carpaților Orientali. Vântul a suflat slab și moderat, cu intensificări la munte, îndeosebi pe creste cu rafale de peste 60...80 km/h, dar pe alocuri și în vest, centru și sud-est, cu viteze de 40...55 km/h. Temperaturile maxime au fost cuprinse între 15 grade la Mahmudia și 24 de grade la Târgu Ocna. La ora 06 valorile termice se încadrau între 6 grade la Târgu Logrești și 17 grade la Drobeta-Turnu Severin, Apa Neagră și Târgu Ocna. Spre sfârșitul intervalului izolat s-a format ceață în vestul teritoriului.

*Observație: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate, emise de către SRPV Constanța.*

**LA BUCUREŞTI**

**Vremea a fost normală termic.** Cerul a prezentat înnorări temporare, iar vântul a suflat slab și moderat. Temperatura maximă a fost de 17 grade la Afumați și 18 grade la Filaret și Băneasa, iar la ora 06 se înregistrau 12 grade la Filaret, 13 grade în Băneasa și 15 grade la Afumați.

**3. Prognoza meteorologică în intervalul 23.10.2022, ora 09.00 – 24.10.2022, ora 09.00**

**ÎN ŢARĂ**

**Vremea va deveni caldă** pentru această dată, mai ales în sudul teritoriului. Cerul va fi variabil, temporar cu înnorări și ploi slabe, pe arii restrânse, ziua, în nordul, centrul, estul și sud-estul țării, iar noaptea, cu totul izolat, posibil în vest. Vântul va sufla slab și moderat, cu intensificări în prima parte a intervalului, local la munte (viteze la rafală de 50...60 km/h, iar pe creste de peste 70...80 km/h), dar și în regiunile extracarpatice și izolat în centru, unde rafalele vor fi în general de 40...50 km/h. Temperaturile maxime vor fi cuprinse în general între 15 și 24 de grade, iar cele minime se vor situa între 4 și 14 grade, mai scăzute în zonele depresionare spre 0 grade. Dimineața, dar mai ales noaptea, pe suprafețe restrânse, se va forma ceață.

**LA BUCUREŞTI**

**Vremea va fi frumoasă** și va deveni caldă pentru această dată. Cerul va fi variabil, iar vântul va sufla slab şi moderat. Temperatura maximă se va situa în jurul valorii de 24 de grade, iar cea minimă va fi de 6...9 grade.

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 20.10.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.10.2022 – 17.10.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

**Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita: nu mai sunt restricţii. Ramân in faza de atentionare/avertizare folosintele care se alimenteaza cu apa din bratul Borcea (SC Meridian SRL, SC Condrag SA Calarasi, SC PREFAB SA Bucuresti, Nitramonia BC SRL (fost SC Chemgas Holding SRL), ANIF Ialomita-Calmatui - am. Terasa Calarasi, ANIF Ialomita-Calmatui - am. Terasa Jegalia, ANIF Ialomita-Calmatui - am. Pietroiu Stefan cel Mare, Ocol Silvic Fetesti, I.I. Suican Razvan, PF Iatan Adrieana, SC Agroiatin SRL Bordusani, O.U.A.I. Bordusani Balta Ialomitei, ANIF - SPE Bordusani km 28 - Borcea se Sus, ANIF RA UAT Ialomita Terasa Bordusani, ANIF RA UAT Ialomita Sistem Facaeni Vladeni, ANIF RA U.A.T. Ialomita Sistem Luciu-Giurgeni.

**- Administrația Bazinală de Apă Siret :**

La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 1 UAT cu sistem centralizat de alimentare cu apa: jud.Buzau -1 (Bazin Siret).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** Pentru sectoarele fluviului Dunarea nu mai sunt restricţii.

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

1. ***Alte Evenimente***

***Măsuri și intervenții în zona lacului Tăul Mare (aflat în administrarea UAT Roșia Montană) și a pârâului Roșia Montană (afluent de dreapta al râului Abrud), județul Alba, din data de 22.10.2022:***

***ANAR-SGA Alba revine cu*** informaţii suplimentare referitoare la apariţia unei fisuri, în data de 01.10.2022, în jurul orei 16:00, în zona barajului lacului de acumulare Tău Mare de pe pârâul Roșia, afluent de dreapta al râului Abrud, din zona localității Roșia Montană, județul Alba.

Nivelul apei din baraj este de -5.14 m fata de NNR, scăderea totală din data de 01.10.2022 din momentul monitorizării, din 22.10.2022, ora 18:50, fiind de 487 cm.

În pâlnia de eroziune nu se observa deplasări sau infiltrații.

Pompele din subordinea ISU nu funcționează, fiind oprite momentan.

Pe Paramentele amonte și aval nu se observa fisuri.

Pe Paramentul aval nu se observa exfiltratii.

Prin grija Primariei Rosia Montana va fi asigurata monitorizarea nivelelor in acumulare, a infiltratiilor in galeria golirii de fund si se va asigura amorsarea conductelor de sifonare ori de cate ori este necesar in perioada urmatoare.

În şedinţa din cursul zilei de 07.10.2022, la orele 10:00, cu reprezentanți ai Apelor Române, expert, 2 constructori, un proiectant, mineri de la RMGC, s-a stabilit ca in termen de maxim 2

saptamani, se vor prezenta variante posibile de stabilizare a situatiei in regim de urgenţă.

Direcția Comunicare